钦定古今图书集成/明伦汇编/闺媛典/第269卷 > 皇清二 > 李思乐继室苏氏
## 钦定古今图书集成/明伦汇编/闺媛典/第269卷 > 皇清二 > 李思乐继室苏氏

按《冀州志》：苏氏年十六，为李思乐继妻。前室子大见方在抱，乐常以絮芦虑氏，氏笑曰：“勿吾疑也。” 阅三载，乐亡，氏年十九，无所出。既葬，族人劝他适，氏裂眦曰：“若此，何以见地下人而对膝边子乎？” 抱儿哭乐墓侧，气绝复苏，劝者亦为陨涕。见长生子之蕃，不数月，蕃母死，氏朝夕含哺，无异抚见。时年八十一卒。